# name
La Cerdanya: una comarca inaccessible per a molts. Una aproximació a la problemàtica social de la gentrificació rural en aquest territori

# metadata.dc.description[].value
Treballs Finals del Grau de Sociologia, Facultat d'Economia i Empresa, Universitat de Barcelona, Curs: 2022-2023 , Tutor: Santiago Eizaguirre Anglada

# metadata.dc.description.abstract[].value
La comarca de la Cerdanya està immersa en un procés de transformació social i 
econòmica. A través d'un emmarcament teòric inicial es presenta una aproximació a
diferents conceptes i processos com el despoblament o la gentrificació rural. 
Mitjançant la combinació de tècniques d'investigació social qualitatives i 
quantitatives, s’evidencia el procés segons el qual aquesta comarca s'està convertint 
en una zona d'oci i esbarjo reservada i dedicada a la població d'alt poder adquisitiu. 
Amb un model socioeconòmic basat en el monocultiu turístic i la predominança de 
les segones residències, es presenta una comarca massificada durant els caps de 
setmana i festius amb molt poca activitat durant la temporada baixa. L’alteració de 
les dinàmiques tradicionals d’aquest territori en els àmbits de l’habitatge, 
l’economia, el mercat laboral o la mateixa estructura poblacional, apropen aquest
indret del Pirineu català, caracteritzat per la temporalitat, la precarietat laboral o la 
pèrdua d’activitats tradicionals com l’agricultura i la ramaderia, a les tesis de la 
gentrificació rural. Les principals conclusions de l’estudi apunten com la Cerdanya, 
de la mateixa manera que tants altres territoris d'arreu del món, es veu afectada per la 
gentrificació i la turistificació en una comarca terciaritzada on l’assentament de 
població que hi visqui i hi treballi tot l’any no és fàcil. Tot plegat emmarcat dins la 
disciplina de la sociologia amb un suggeridor pròleg i un colpidor epíleg.

# metadata.dc.source[].value
Treballs Finals de Grau (TFG) - Sociologia

# metadata.dc.title[].value
La Cerdanya: una comarca inaccessible per a molts. Una aproximació a la problemàtica social de la gentrificació rural en aquest territori